Cyber-shot felhasználói útmutató
Nyomtatás
Legfelső oldal > Használat a számítógéppel > Képek feltöltése az internetre > „PMB Portable”

## „PMB Portable”

A fényképezőgép beépített „PMB Portable” alkalmazással rendelkezik.
Ezzel az alkalmazással a következőket teheti:

- A képeket könnyedén feltöltheti blogokra vagy más médiaszolgáltatás honlapjára.

- Egy internethez csatlakozó számítógépről akkor is feltöltheti a képeket, ha nem otthon vagy az irodájában tartózkodik.

- A gyakran használt médiaszolgáltatásokat (blogokat) könnyedén regisztrálhatja.

A „PMB Portable” részletes leírását lásd a „PMB Portable” súgójában.

### Megjegyzések a „PMB Portable” alkalmazással kapcsolatban

A „PMB Portable” lehetővé teszi számos webhely URL-címének letöltését a Sony által felügyelt kiszolgálóról („Sony kiszolgáló”).
Annak érdekében, hogy a „PMB Portable” segítségével ezen és más webhelyek képfeltöltési szolgáltatásainak vagy más szolgáltatásainak (röviden „szolgáltatások”) előnyeit élvezhesse, hozzá kell járulnia a következőkhöz.

- Egyes webhelyek regisztrációhoz és/vagy használati díjhoz köthetik szolgáltatásaik használatát. Az ilyen szolgáltatások használata során be kell tartania a webhely által megfogalmazott feltételeket.

- A szolgáltatások a webhely üzemeltetőinek belátása szerint megszüntethetők vagy módosíthatók. A Sony nem tehető felelőssé a felhasználók és valamely harmadik fél között fellépő problémákért, vagy a harmadik fél által üzemeltetett szolgáltatások használatának következtében a felhasználót ért kényelmetlenségekért (azok megszűnése vagy módosítása esetén sem).

- A webhelyek megtekintésekor a Sony kiszolgálója átirányítja a kívánt webhelyre. Előfordulhat olyan eset, hogy az adott honlap karbantartás vagy más ok miatt nem érhető el.

- Ha a Sony megszünteti a Sony kiszolgáló működtetését, arról előzetesen értesítést tesz közé a Sony webhelyen stb.

- A Sony jövőbeli termékeinek és szolgáltatásainak fejlesztése érdekében előfordulhat, hogy a Sony kiszolgáló által átirányított URL-címeket és más információkat rögzítjük. Személyes adatokat azonban ezen alkalmakkor nem rögzítünk.

Vissza a tetejére