Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Akkumulátor és áramforrás

## Akkumulátor és áramforrás

Nem lehet behelyezni az akkumulátort a fényképezőgépbe.

- Győződjön meg arról, hogy az akkumulátor tájolása megfelelő, majd nyomja be azt, míg az akkumulátorkioldó kar zárva nem lesz.

A fényképezőgép nem kapcsolható be.

- Az akkumulátor fényképezőgépbe helyezése után egy kis időre lehet szükség a fényképezőgép bekapcsolásáig.

- Ellenőrizze, hogy az akkumulátort megfelelően helyezte-e be.

- Lemerült az akkumulátor. Helyezzen be egy feltöltött akkumulátort.

- Az akkumulátor csatlakozói szennyezettek. Törölje le a szennyeződést óvatosan egy puha ruhával.

- Ajánlott típusú akkumulátort használjon.

A készülék egyszer csak kikapcsol.

- A fényképezőgép és az akkumulátor hőmérsékletétől függően, a készülék védelme érdekében, a készülék automatikusan kikapcsolódhat. Ilyen esetben a kikapcsolás előtt egy üzenet jelenik meg az LCD képernyőn.

- Ha az [Energiatakarékos] beállítása [Normál] vagy [Stamina], illetve egy adott hosszúságú időtartamig nem használja a fényképezőgépet, miközben az be van kapcsolva, akkor a készülék automatikusan kikapcsol, hogy megelőzze az akkumulátor lemerülését. Újra kapcsolja be a fényképezőgépet.

A hátralévő akkumulátor-üzemidő kijelzése nem helyes.

- Ezt az okozza, ha a fényképezőgépet nagyon meleg vagy nagyon hideg helyen használja.

- Az akkumulátor hátralevő üzemidejének jelzése és a valós üzemidő között eltérés van. Teljesen süsse ki, majd töltse fel az akkumulátort, hogy kijavítsa a kijelzés hibáját. A használati körülmények függvényében a kijelzés helytelen maradhat.

- Az idő előrehaladtával és az ismételt használat következtében csökken az akkumulátor kapacitása. Ha az akkumulátor működési ideje jelentősen lecsökken, elképzelhető, hogy annak cseréje szükséges.

Az akkumulátort nem lehet feltölteni, amíg az a fényképezőgépben van.

- A hálózati adapterrel (külön megvásárolható) nem tölthető az akkumulátor. Használja az akkumulátortöltőt az akkumulátor feltöltésére.

A CHARGE kijelző villog, míg az akkumulátor töltődik.

- Ellenőrizze, hogy az akkumulátor NP-BN1 típusú-e.

- A CHARGE kijelző néha felvillan, amikor hosszú ideig használaton kívül álló akkumulátort használ.

- A CHARGE kijelző (a mellékelt akkumulátortöltőn) kétféle módon villog: gyors villogással (kb. 0,15 másodpercenként) és lassú villogással (kb. 1,5 másodpercenként). Ha a lámpa gyorsan villog, vegye ki az éppen töltött akkumulátort, majd helyezze vissza az akkumulátortöltőbe (míg a helyére nem kattan). A lámpa ismételt gyors villogása az akkumulátor hibájára utal.
  A lámpa lassú villogása azt jelzi, hogy a töltő készenléti állapotban van, és a töltés időlegesen fel lett függesztve. A töltés átmenetileg szünetel, és a készülék készenléti állapotra vált, ha a hőmérséklet a feltöltéshez alkalmas tartományon kívül esik. A töltés újraindul és a CHARGE kijelző világítani kezd, ha a hőmérséklet ismét a töltésnek megfelelő tartományba esik.
  10 °C és 30 °C közötti hőmérsékleten ajánlott tölteni az akkumulátort.

- A részleteket lásd. [Részletek]

Vissza a tetejére