Cyber-shot felhasználói útmutató
Nyomtatás
Legfelső oldal > Hibaelhárítás > Hibaelhárítás > Állóképek/mozgóképek felvétele

## Állóképek/mozgóképek felvétele

Nem lehet képeket rögzíteni.

- A fényképezőgép a belső memóriába rögzíti képeket még akkor is, ha memóriakártya van a fényképezőgépben. Ellenőrizze, hogy a memóriakártya ütközésig be lett-e tolva a fényképezőgépbe.

- Ellenőrizze a belső memória, illetve a memóriakártya szabad tárkapacitását. Ha megtelt, tegye a következők egyikét:

- Törölje a felesleges képeket. [Részletek]

- Cserélje ki a memóriakártyát.

- A vaku töltése közben nem lehet felvételt készíteni.

- Javasoljuk, hogy mozgóképfelvételhez a következő memóriakártyákat használja:

- „Memory Stick PRO Duo”, „Memory Stick PRO-HG Duo”

- SD memóriakártya (Class 2 vagy gyorsabb)

- Fényképezéskor állítsa az üzemmódkapcsolót (Állókép) állásba.

- Mozgókép felvételekor állítsa az üzemmódkapcsolót (Mozgókép) állásba.

A mosolyfelvétel funkció nem működik.

- Nincs fényképfelvétel, ha nem érzékelhető mosolygó arc. [Részletek]

A kép nem éles.

- A téma túl közel helyezkedik el. Felvételkészítéskor ügyeljen arra, hogy az objektív a fotóalanyhoz ne legyen közelebb, mint a legkisebb felvételi távolság (azaz kb. 4 cm (W)/60 cm (T) az objektív elejétől mérve).

- Állóképek fényképezésekor a színhelyválasztáskor a (Szürkület) vagy a (Tájkép) üzemmód lett kiválasztva.

A zoom nem működik.

- A panorámapásztázás használatakor az optikai zoom nem használható.

- Mozgókép felvételekor nem lehet zoomolni.

- A képmérettől függően előfordulhat, hogy az intelligens zoom nem használható. [Részletek]

- A digitális zoom nem használható, ha:

- Mozgóképet vesz fel.

- A mosolyfelvétel be van kapcsolva.

- Az [Önkioldó] beállítása [Önarckép - Egy ember] vagy [Önarckép - Két ember].

Nem választható az arcfelismerés funkció.

- Az arcfelismerés csak akkor használható, ha a fókuszálási mód [Több AF], és a fénymérési mód [Több].

A vaku nem működik.

- A vaku nem használható, ha:

- A sorozatkép üzemmód van kiválasztva. [Részletek]

- A színhelyválasztás üzemmódban a (Nagyérzékenység) vagy (Szürkület) lett kiválasztva.

- Felvételkészítés panorámapásztázás üzemmódban.

- Felvételkészítés mozgókép üzemmódban.

- Állítsa a vakut (Be) beállításra, ha a színhelyválasztás üzemmód beállítása (Tájkép), (Gasztronómia), (Kisállat), (Tengerpart) vagy (Hó). [Részletek]

Homályos, fehér, körkörös foltok jelennek meg a vakuval készített képeken.

- A levegőben lévő részecskék (por, pollen stb.) visszatükrözik a vaku fényét, és ez látható a képen. Ez nem jelent hibás működést. [Részletek]

A közeli felvétel funkció (makró) nem működik.

- A fényképezőgép automatikusan állítja be a fókuszt. Tartsa félig lenyomva az exponálógombot. Közeli téma fényképezésekor a fókuszbeállítás időbe telhet.

- A színhelyválasztás során a (Tájkép) vagy (Szürkület) üzemmód lett kiválasztva.

A dátum és az idő nem jelenik meg az LCD képernyőn.

- Felvételkor nem jelenik meg a dátum és az idő. Kizárólag lejátszás közben jelennek meg.

A képekre nem lehet rátenni a dátumot.

- Ez a fényképezőgép nem képes a fényképekre rátenni a dátumot. A „PMB” szoftverrel dátummal ellátott képeket nyomtathat és menthet. [Részletek]

Az F érték és a zársebesség villog, ha félig lenyomva tartja az exponálógombot.

- Az expozíció helytelen. Korrigálja az expozíciót. [Részletek]

A kép színei nem valósághűek.

- Állítsa be a fehéregyensúlyt. [Részletek]

Fehér vagy lila színű függőleges csíkok jelennek meg a téma fényesebb részein, vagy a kép teljes képernyője vöröses lesz.

- Ezt a jelenséget nevezik szétkenődésnek. Ez nem jelent hibás működést. A foltosodást a fényképezőgép nem rögzíti az állóképeken, de a panorámapásztázással készült képeken és a mozgóképeken csíkokként és egyenetlen színekként látszani fog.
  (A „fényesebb részek” a nap vagy lámpák miatt világosabbak sokkal a környezetüknél.)

A kép nem tiszta a kijelzőn, ha sötét helyiségben tekinti meg.

- Gyenge megvilágításnál a fényképezőgép a kép ideiglenes kivilágosításával kísérli meg javítani a képernyő láthatóságát. Ez a felvett kép minőségét nem befolyásolja.

A fényképalany szeme pirosnak látszik a felvételen.

- Állítsa a [Vörösszem cs] beállítását a következőre: [Auto] vagy [Be]. [Részletek]

- Menjen közelebb az illető személyhez, és a vaku hatótávolságán belülről fényképezze le vakuval.

- Világítsa ki a szobát, és úgy fényképezze le a személyt.

- Retusálja a képet a [Retusál] használatával [Vörösszem javítás] a megtekintés menüben [Részletek], vagy javítsa ki a „PMB” szoftver segítségével. [Részletek]

Pontok jelennek meg a képernyőn, és továbbra is láthatóak maradnak.

- Ez nem jelent hibás működést. A pontokat a fényképezőgép nem rögzíti.

Nem lehet egymás után több felvételt készíteni.

- Megtelt a belső memória vagy a memóriakártya. Törölje a felesleges képeket. [Részletek]

- Az akkumulátor energiaszintje alacsony. Helyezzen be egy feltöltött akkumulátort.

A fényképezőgép ugyanazt a képet többször rögzíti.

- Állítsa a [Sorozatkép beállítások] beállítást a következőre: [Egy]. [Részletek]

- [Színhely felismerés] értéke: [Megnövelt]. [Részletek]

Vissza a tetejére